प्रभु ने कृपा कर हमें अपार प्राकृतिक सम्पदा दी है। वह प्रत्येक प्राणिमात्र के लिये है। मानव, पशु और वृक्षों का जीवन एक-दूसरे से जुड़ा हुआ है। परंतु मनुष्य स्वार्थवश दूसरों का अर्थात् पशु एवं वृक्षों का जीवन नष्ट करने पर तुला है। तथाकथित आर्थिक विकास के लिये किया जाने वाली औद्योगिकरण प्राकृतिक पर्यावरण-संतुलन को संकटग्रस्त कर रहा है। इस कारण मानव-समाज को वायु एवं जल-प्रदूषण, घटते हुए वन्य पशु, विकिरण समस्या, घटती हुई वन-सम्पदा और विषाक्त फल-सब्जियों से जूझना पड़ रहा है। फलतः मनुष्यों का स्वास्थ्य प्रभावित हो रहा है।